Source: https://www.minv.sk/?starostlivost-o-vojnove-hroby
Timestamp: 2020-08-14 22:35:33+00:00

Document:
Starostlivosť o vojnové hroby, Ministerstvo vnútra SR - Miestna štátna správa
Okresné úrady / PREŠOVSKÝ KRAJ / Prešov / Organizačný odbor / Vojnové hroby
Základnou právnou úpravou, kde sú ustanovené práva a povinnosti obce pri zabezpečovaní starostlivosti o vojnové hroby je zákon.č.130/2005 Z. z. o vojnových hroboch v znení neskorších predpisov(ďalej len cit. zákon). Tento zákon ustanovuje aj postup pri poskytovaní finančného príspevku zo štátneho rozpočtu na vojnové hroby, pôsobnosť orgánov štátnej správy na úseku vojnových hrobov a sankcie za porušenie povinností ustanovených týmto zákonom.
Obec zabezpečuje starostlivosť o vojnové hroby, ktoré sa nachádzajú na jej území ( patrí sem aj pamätník, pamätná tabuľa, náhrobok, pamätné miesto, iný pietny symbol - napr. tank, delo ). V zmysle § 3 ods.2 písm. b/ cit. zákona je povinná oznamovať na požiadanie orgánov štátnej správy na úseku vojnových hrobov, údaje z evidencie vojnových hrobov, ktorú vedie -formulár pre vedenie evidencie vojnového hrobu (RTF, 119 kB)(192 kB, RTF) .
Podľa § 3 ods. 2 písm. c/ cit. zákona je povinná informovať okresný úrad v sídle kraja do 30.apríla kalendárneho roka o počte vojnových hrobov a o ich technickom stave za predchádzajúci kalendárny rok (informácia o počte vojnových hrobov ) (RTF, 19 kB) .
Finančný príspevok na zabezpečenie starostlivosti o vojnové hroby sa poskytne obci na kalendárny rok na každý vojnový hrob v sume päťnásobku minimálnej hodinovej mzdy ustanovenej osobitným predpisom podľa § 4 ods.1 cit. zákona (žiadosť o poskytnutie príspevku podľa § 4 ods1.) (RTF, 38 kB)
Obci možno poskytnúť príspevok aj podľa § 4 ods. 2 cit. zákona, v prípadoch ustanovených zákonom (žiadosť o poskytnutie príspevku podľa § 4 ods 2.) (RTF, 93 kB)
Žiadosti o finančné príspevky na nasledujúci rok, v súlade s § 4 ods.3 cit. zákona musia byť správnemu orgánu, ktorý vykonáva štátnu správu na úseku vojnových hrobov - Okresnému úradu Prešov, Organizačnému odboru, doručené do 30.4. bežného roku.
Po spracovaní sa žiadosti obcí o príspevok z celého Prešovského kraja spolu s informáciou o počte vojnových hrobov a ich technickom stave zašlú na ministerstvo vnútra do 31.5.
Adresa - Okresný úrad Prešov
Mgr. Marcela Babjaková
Telefón:051/7082208
Fax:051/7721423
e-mail: marcela.babjakova@minv.sk
Formulár pre vedenie evidencie vojnových hrobov (147,5 kB)
Informácia o počte a technickom stave vojnových hrobov (18,9 kB)
Žiadosť o poskytnutie príspevku na zabezpečenie starostlivosti o vojnové hroby podľa § 4 ods. 1 ( na vyplnenie v počítači ) (38,1 kB)
Žiadosť o poskytnutie príspevku na zabezpečenie starostlivosti o vojnové hroby podľa § 4 ods. 1 ( na tlač ) (128,4 kB)
Žiadosť o poskytnutie príspevku na zabezpečenie plnenia záväzkov vyplývajúcich z medzinárodných zmlúv o vojnových hroboch, ktorými je SR viazaná a výkonu prác na vojnových hroboch ( na vyplnenie v počítači ) (93,1 kB)
Žiadosť o poskytnutie príspevku na zabezpečenie plnenia záväzkov vyplývajúcich z medzinárodných zmlúv o vojnových hroboch, ktorými je SR viazaná a výkonu prác na vojnových hroboch ( na tlač ) (143,5 kB)

References: § 3
 § 3
 § 4
 § 4
 § 4
 § 4
 § 4
 § 4
 § 4